**M3**

1. **csoport**

**A fáraó lánya/ Mirjam** (választhattok)

„...A fáraó ekkor megparancsolta egész népének: Minden újszülött héber fiút dobjatok a Nílusba, csak a leányokat hagyjátok életben! Egy Lévi házából való (héber) férfi elment, és feleségül vette Lévi egyik leányutódját. Az asszony teherbe esett, és fiút szült. Amikor látta, hogy milyen szép, három hónapig rejtegette. Amikor azonban nem tudta már tovább rejtegetni, fogott egy gyékénykosarat, bekente szurokkal és gyantával, majd beletette a gyermeket, és kitette a Nílus partján a sás közé. A gyermek nővére pedig ott állt távolabb, hogy megtudja, mi történik vele. A fáraó leánya éppen odament, hogy megfürödjék a Nílusban, cselédjei meg ott járkáltak a Nílus mentén. Megpillantotta a kosarat a sás között, odaküldte a szolgálóleányát, és kihozatta azt. Fölnyitotta, és meglátta a gyermeket; hát egy síró fiú volt! Megszánta, és ezt mondta: A héberek gyermekei közül való ez. A kisfiú nővére (Mirjam) pedig ezt kérdezte a fáraó leányától: Ne menjek, és ne hívjak egy szoptató asszonyt a héberek közül, aki majd szoptatja neked a gyermeket? A fáraó leánya így felelt: Eredj! A leány elment, és a gyermek anyját hívta oda. Vidd magaddal ezt a gyermeket – mondta neki a fáraó leánya –, és szoptasd őt helyettem, én pedig megadom jutalmadat! Az asszony magához vette a gyermeket, és szoptatta. Amikor a gyermek nagyobb lett, elvitte a fáraó leányához, aki a fiává fogadta. Mózesnek nevezte el, mert ezt mondta: A vízből húztam ki.” (2Móz.1,22-2,10)

1. **feladat:** Jellemezzétek a szereplőt a történet alapján, különös tekintettel a nemének megfelelő, követendő tulajdonságaira, hozzáállására.
2. **feladat:** Gondoljatok ki egy rövid „reklámfilmet”, amiben ennek a szereplőnek a pozitív tulajdonságait reklámozzátok! A reklámnak hatásosnak kell lennie és egyértelműnek!
3. **feladat:** Adjátok elő élőjátékban a reklámot!A teremben levő eszközök közül bármit felhasználhattok a megvalósításhoz!
4. **csoport**

**A sareptai özvegy**

„Ekkor így szólt hozzá (Illéshez) az Úr igéje: Kelj föl, és menj el a Szidónhoz tartozó Sareptába, és maradj ott! Én megparancsoltam ott egy özvegyasszonynak, hogy gondoskodjék rólad.  Fölkelt tehát, és elment Sareptába. Amikor a város bejáratához érkezett, éppen ott volt egy özvegyasszony, aki fát szedegetett. Odakiáltott neki, és ezt mondta: Hozz nekem egy kis vizet valamilyen edényben, hadd igyam! Amikor az elment, hogy vizet hozzon, utánakiáltott, és ezt mondta: Hozz nekem egy falat kenyeret is magaddal! De az asszony így felelt: A te Istenedre, az élő Úrra mondom, hogy nincs miből. Csak egy marék liszt van a fazekamban, és egy kevés olaj a korsómban. Éppen most szedegetek pár darab fát, hogy hazamenve kisüssem azt magamnak és a fiamnak. Azt most megesszük, azután meghalunk. Illés azonban ezt mondta neki: Ne félj, csak menj, és tégy úgy, ahogyan mondtad; de előbb készíts belőle egy kis lepényt, és hozd ki nekem! Magadnak és a fiadnak csak azután készíts! Mert így szól az Úr, Izráel Istene: A lisztesfazék nem ürül ki, és az olajoskorsó nem fogy ki addig, amíg az Úr esőt nem bocsát a földre. Az asszony elment, és Illés szavai szerint járt el. És evett ő is meg az asszony és a háza népe is mindennap. A lisztesfazék nem ürült ki, az olajoskorsó sem fogyott ki az Úr ígérete szerint, ahogy igéjében, Illés által, megmondta az Úr.” (1Kir.17,1-16)

1. **feladat:** Jellemezzétek a szereplőt a történet alapján, különös tekintettel a nemének megfelelő, követendő tulajdonságaira, hozzáállására.
2. **feladat:** Gondoljatok ki egy rövid „reklámfilmet”, amiben ennek a szereplőnek a pozitív tulajdonságait reklámozzátok! A reklámnak hatásosnak kell lennie és egyértelműnek!
3. **feladat:** Adjátok elő élőjátékban a reklámot!A teremben levő eszközök közül bármit felhasználhattok a megvalósításhoz!
4. **csoport**

**József**

„Jézus Krisztus születése pedig így történt: Mikor anyja, Mária már jegyese volt Józsefnek, de még nem keltek egybe, kitűnt, hogy áldott állapotban van a Szentlélektől. Férje, József, aki igaz ember volt, és nem akarta őt szégyenbe hozni, elhatározta, hogy titokban elbocsátja. Amikor azonban ezt végiggondolta magában, íme, az Úr angyala megjelent neki álmában, és ezt mondta: József, Dávid fia, ne félj feleségül venni Máriát, mert ami benne fogant, az a Szentlélektől van. Fiút fog szülni, te pedig majd Jézusnak nevezed, mert ő fogja megszabadítani népét bűneiből. Mindez pedig azért történt, hogy beteljesedjék, amit az Úr mondott a próféta által: „Íme, a szűz fogan méhében, és fiút szül, és Immánuélnak nevezik majd” – ami azt jelenti: Velünk az Isten József pedig, amikor felébredt álmából, úgy tett, ahogyan az Úr angyala parancsolta neki, és feleségül vette őt, nem érintette addig, amíg meg nem szülte fiát, akit Jézusnak nevezett el.” (Mt.1, 18-24)

1. **feladat:** Jellemezzétek a szereplőt a történet alapján, különös tekintettel a nemének megfelelő, követendő tulajdonságaira, hozzáállására.
2. **feladat:** Gondoljatok ki egy rövid „reklámfilmet”, amiben ennek a szereplőnek a pozitív tulajdonságait reklámozzátok! A reklámnak hatásosnak kell lennie és egyértelműnek!
3. **feladat:** Adjátok elő élőjátékban a reklámot!A teremben levő eszközök közül bármit felhasználhattok a megvalósításhoz!
4. **csoport**

**Jairus**

„Amikor Jézus visszatért, a sokaság örömmel fogadta, mert mindnyájan várták őt. Ekkor egy Jairus nevű ember jött hozzá, aki a zsinagóga elöljárója volt, és Jézus lába elé borulva kérlelte, hogy jöjjön el a házába, mivel egyetlen leánya, aki mintegy tizenkét éves volt, halálán van... Még beszélt, amikor jött valaki a zsinagógai elöljáró házától, és így szólt: Meghalt a leányod, ne fáraszd tovább a Mestert! Amikor Jézus ezt meghallotta, így szólt az apához: Ne félj, csak higgy, és meggyógyul. Amikor bement a házba, senkit sem bocsátott be, csak Pétert, Jánost, Jakabot meg a kislány apját és anyját. Mindnyájan sírtak, és gyászolták a leányt, de Jézus így szólt hozzájuk: Ne sírjatok, nem halt meg, csak alszik! De kinevették, mert tudták, hogy meghalt. Ő azonban megfogta a leány kezét, és szólította: Leányom, ébredj! Ekkor visszatért belé a lelke, és azonnal felkelt. Jézus pedig meghagyta, hogy adjanak neki enni. A leány szülei elcsodálkoztak, ő pedig megparancsolta nekik, hogy senkinek ne mondják el, ami történt.” (Lk.8,40-56)

1. **feladat:** Jellemezzétek a szereplőt a történet alapján, különös tekintettel a nemének megfelelő, követendő tulajdonságaira, hozzáállására.
2. **feladat:** Gondoljatok ki egy rövid „reklámfilmet”, amiben ennek a szereplőnek a pozitív tulajdonságait reklámozzátok! A reklámnak hatásosnak kell lennie és egyértelműnek!
3. **feladat:** Adjátok elő élőjátékban a reklámot!A teremben levő eszközök közül bármit felhasználhattok a megvalósításhoz!